ঝড়-বৃষ্টিতে স্তব্ধ শহর কলকাতা। বহু জায়গায় গাছ ভেঙে পড়ে বিপর্যস্ত সড়ক যোগাযোগ ব্যবস্থা। অন্তত ৪০টি জায়গায় ভেঙে পড়েছে গাছ। ইতিমধ্যেই যাদবপুর বিশ্ববিদ্যালয়ের সামনে গাছ ভেঙে পড়ে একজনের মৃত্যুর খবর মিলেছে। মৃত্যুর খবর মিলেছে বেলেঘাটা মেইন রোড থেকেও। আহত আরও ছয় থেকে সাতজন।
 ওয়েব ডেস্ক : ঝড়-বৃষ্টিতে স্তব্ধ শহর কলকাতা। বহু জায়গায় গাছ ভেঙে পড়ে বিপর্যস্ত সড়ক যোগাযোগ ব্যবস্থা। অন্তত ৪০টি জায়গায় ভেঙে পড়েছে গাছ। ইতিমধ্যেই যাদবপুর বিশ্ববিদ্যালয়ের সামনে গাছ ভেঙে পড়ে একজনের মৃত্যুর খবর মিলেছে। মৃত্যুর খবর মিলেছে বেলেঘাটা মেইন রোড থেকেও। আহত আরও ছয় থেকে সাতজন। সইদ আমির আলি অ্যভিনিউ, হরীশ মুখার্জি রোড, এন এস সি বোস রোড, এস সি মল্লিক রোড, মেয়ো রোড, লাভার্স লেন, ডি এল খান রোড প্রভৃতি এলাকায় গাছ পড়ে বন্ধ রাস্তা। অবস্থা সামাল দিতে নেমেছে কলকাতা পুলিসের বিপর্যয় মোকাবিলা বাহিনী। বৈদ্যুতিক করাত দিয়ে গাছ কেটে সরানোর কাজ শুরু হয়েছে। অন্যদিকে, হাওড়া শাখায় রেল চলাচল স্বাভাবিক থাকলেও, শিয়ালদা দক্ষিণ শাখায় বিপর্যস্ত রেল পরিষেবা। সোনারপুরের কাছে ওভারহেড তারের উপর ভেঙে পড়েছে গাছ।
 
ঘূর্ণাবর্ত ও নিম্নচাপের জোড়া ফলায় শহরে সকাল থেকেই চলছিল টানা বৃষ্টি। সকাল থেকেই ট্রাফিকের গতি ছিল স্লো। মহানগরীর বেশকিছু গুরুত্বপূর্ণ রাস্তাতে সকাল থেকেই ছিল এই ছবি। দিন যত গড়িয়েছে ততই বেড়েছে দুর্যোগ। রাত বাড়তেই কার্যত স্তব্ধ হয়ে পড়ে শহর। আগামী ২৪ ঘণ্টায় আরও বৃষ্টি, আরও দুর্যোগ অপেক্ষা করছে বলে পূর্বাভাস আবহাওয়া দফতরের।